Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast 12-päevast pausi
saabus täna Gazasse Qatari rahastatud kütuselast.
Kaitseminister Liebermani sõnul johtus otsus vägivalla vähenemisest.
President Trump: USA teeb edusamme
võitluses radikaalse islamiterrorismiga Lähis-Idas
ja ISIS on võidetud nii Süürias kui Iraagis.
Kunlun, suurim Pekingi ja Teherani vahel ülekandeid tegev Hiina pank,
lõpetab rahasaadetiste vastuvõtmise alates 1. novembrist.
Päev pärast Iisraeli kaitseministri Avigdor Liebermani kinnitust,
et pole alternatiivi sõjalisele lahendusele Gazas
Lõuna-Iisraelis rahu ja julgeoleku tagamiseks,
teatas kaitseministeerium eile,
et täna jätkatakse Gaza varustamist Qatari rahastatud kütusega.
Kuigi Lieberman kuulutas kümne päeva eest,
et kütuse ja gaasisaadetised Gazasse
jätkuvad üksnes vägivalla täieliku lõppemise korral,
mis hõlmab ka tuulelohesid ja õhupalle,
motiveeris vägivaldsuste vähenemine juudiriiki
Iisraeli julgeolekukabineti soovitusel oma lubadust täitma.
Vägivald terroripesast aga ei peatunud täielikult.
Eile puhkes Lõuna-Iisraelis kuus tulekahju.
Iisraeli Tuletõrje teatel süttisid need Gazast lennutatud tuulelohedest.
Lisaks teatasid Gaza allikad, et kokkupõrgetes IDFiga piiritaral
hukkus üks ja viga sai veel seitse palestiinlast.
IDF esindusest teatati, et vastuseks vägivaldsele meeleavaldusele
vastasid Iisraeli salgad mässuohjevahendite ja elava tulega
vastavalt Jeruusalemma kehtestatud jõukasutusreeglitele.
IDF ei saanud siiski kinnitada hukkunute arvu palestiinlaste poolel.
Iisraeli peaminister Netanyahu külastas Lõuna-Iisraeli asulaid
ja kuulutas, et Jeruusalemm valmistub kõigiks stsenaariumideks.
Ta märkis siiski, et kuigi Hamas kujutab varasemast suuremat ohtu,
mõistab rühmitus täielikult Iisraeli edastatud sõnumeid.
Netanyahu nimetas Hamasi teoloogiliseks huntaks,
kes vallutas Gaza ja tahab jätkuvalt Iisraeli hävitada.
Seepärast ei saa Hamas olla partneriks rahudialoogis.
Netanyahu kordas ka kriitikat Iisraeli taandumise suhtes Gazast,
mis toimus lahkunud peaministri Ariel Sharoni juhtimisel.
Netanyahu sõnul oli see kurb ja traagiline viga.
Ta viitas faktile, et enne Iisraeli taandumist
oli Gazas vaid 3000 Hamasi relvastatud militanti,
võrreldes tänase 65 000ga.
Iisraeli Välisministeeriumi poliitikaosakonna kantsler A. Ushpiz
teatas salajasel arutelul Knesseti välis- ja kaitsekomisjonis,
et Prantsuse president Macron
esitab rahualgatuse Iisraeli-Palestiina konfliktile,
kui Trumpi valitsusel ei õnnestu lähinädalail oma plaani esitada.
Iisraeli ametniku teatel
on Iisraeli välisministeerium teadlik Pariisi algatusest
ja Prantsusmaa plaanist mööduda Ameerika nn sajandi tehingust,
kui president Trump oma algatusega viivitab.
Seoses 6. novembril USAs toimuvate vahevalimistega
hoiatas Ushpiz, et oodatav tulemus
nõrgendaks Iisraeli staatust Washingtonis.
Ametniku sõnul usub Jeruusalemm,
et vahevalimised võidavad demokraadid.
Kuigi Washingtoni strateegilised sihid
püüavad hoida Iisraeli mõlema partei huviringkonnas,
oleks demokraatide enamusel juudiriigile tingimata oluline mõju.
Diplomaatilise kriisi suhtes Jordaaniaga rõhutas Ushpiz,
et strateegiline suhe Jordaaniaga on Iisraeli julgeolekule ülioluline
ja ta õhutas lähenema olukorrale pikaajalisest perspektiivist.
Välisministeeriumi teatel kubiseb raport vigadest ja ebatäpsustest,
kuid kahjuks ei saadud täpsustada vestluse salajase loomu tõttu.
Washingtonis teatas president Trump, et USA teeb jätkuvaid edusamme
võitluses radikaalse islamiterrorismiga Lähis-Idas
ja ISIS on võidetud nii Süürias kui Iraagis.
Enne briifingut armeejuhtidele rõhutas Trump, et sõjas terroriga
püütakse pidevalt suurendada USA regionaalsete partnerite osalust.
Tegime olulisi edusamme võitluses radikaalse islamiterrorisimiga.
Süürias ja Iraagis on meie vaprad võitlejad
hävitanud ISISe ja töötame selleks,
et regionaalsed partnerid suurendaksid panust
ja võtaksid suurema vastutuse omaenda regiooni tuleviku eest.
Iraani välisminister Zarif teatas,
et riik suudab USA ja tolle liitlaste sanktsioonidega toime tulla.
Iraani riikliku meediaväljaande Press TV teatel ütles Zarif,
et paljud riigid on avaldanud valmidust
hoolimata USA ähvardavatest meetmetest Iraaniga äri ajada.
Üks neist on Hiina,
Islamivabariigi peamine naftaostja.
Kartusest kaotada äri USAga, teatas Kunlun, suurim Hiina pank,
mis teeb ülekandeid Pekingi ja Teherani vahel,
siiski Iraani klientidele ülekannete lõpetamisest 1. novembril.
Anonüümseks jääda soovinud Iraani ärinaine ütles,
et pole teada, millal Kunlun Iraaniga ülekandeid jätkab.
Ühe Kunluni projektijuhi sõnul
saadetakse kõik Iraanist tulnud rahaülekanded
alates 1. novembrist tagasi.
Kunlun ei vastanud kohe TV7 kommentaaripalvele.
Egiptuses teatas USA saatkonna ajutine asjur Goldberger,
et Washington tahab 2018. a lõpuks suunata Egiptuse turule
ca 200 mln USD ulatuses investeeringuid.
Goldberger esines USA Kaubanduskoja konverentsil,
kus viibis ka Egiptuse solidaarsusminister Wali.
Goldbergeri väitel toimub käik seoses USA lubadustega Egiptusele.
Vene kaitseministeerium avaldas klipi
Vene-Egiptuse ühisõppustest nimega "Sõpruse kaitsjad 3",
mis toimub Loode-Egiptuses, mitte kaugel Liibüa piirist.
Egiptuse kaitseministeeriumi veebilehe teatel hõlmavad õppused
kogemustevahetust eriüksuste ülesannetes,
ebatüüpilise tulevahetuse kasutamist
ja eriüksuste väljaõpet võitluses terrorismiga.
Kolmas omataoline ühisõppus kestab 26. oktoobrini.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Teisi uudiseid leiab meie Facebooki lehelt
või YouTube'i kanalilt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri